เหตุกราดยิงที่มหาวิทยาลัยเคนต์สเตท

เหตุกราดยิงที่มหาวิทยาลัยเคนต์สเตท () หรือรู้จักในชื่อ การสังหารหมู่วันที่ 4 พฤษภาคม () หรือ การสังหารหมู่ที่มหาวิทยาลัยเคนต์สเตท () เป็นเหตุกราดยิงนักศึกษาของมหาวิทยาลัยเคนต์ผู้ปลอดอาวุธโดยกองกำลังพิทักษ์มาตุภูมิ โอไฮโอ ส่งผลให้มีนักศึกษาเสียชีวิตสี่รายและได้รับบาดแผลอีกเก้าราย เหตุการณ์เกิดขึ้นในวันที่ 4 พฤษภาคม 1970 ที่เมืองเคนต์ รัฐโอไฮโอ ราว 40 ไมล์ทางตอนใต้ของเมืองคลีฟแลนด์ เหตุฆาตกรรมนี้เกิดขึ้นระหว่างการเดินขบวนสันติภาพต่อต้านการขยายบทบาทในสงครามเวียดนามของสหรัฐเข้าไปยังประเทศกัมพูชาซึ่งเป็นกลางในขณะนั้น และประท้วงต่อต้านการมีกองกำลังติดอาวุธของกองกำลังพิทักษ์มาตุภูมิในวิทยาเขต เหตุการณ์นี้เป็นครั้งแรกที่นักศึกษาที่ชุมนุมเพื่อต่อต้านสงครามถูกสังหารในประวัติศาสตร์สหรัฐ

นายทหารของกองกำลังพิทักษ์มาตุภูมิจำนวน 28 ยิงปืนราว 67 ครั้ง ภายในเวลา 13 วินาที ส่งผลให้นักศึกษาเสียชีวิตสี่ราย ได้รับแผลอีกเก้าราย ในจำนวนนี้มีหนึ่งรายที่กลายเป็นอัมพาตถาวร ในผู้เสียชีวิตสี่รายประกอบด้วยสามรายซึ่งเสียชีวิตในที่เกิดเหตุทันที ได้แก่ แอลลิซัน เบธ คราวส์ อายุ 19 ปี, เจฟฟรีย์ เกลนน์ มิลเลอร์ อายุ 20 ปี และ แซนดรา ลี ชีวเออร์ อายุ 20 ปี ส่วน วิลเลียม น็อกซ์ โชรเอเดอร์ อายุ 19 ปี เสียชีวิตที่โรงพยาบาลรอบินซันเมมอเรียลไม่นานหลังถูกยิง 

การประท้วงในครั้งนั้นมีนักศึกษาเข้าร่วมมากกว่า 300 คน รวมถึงคราวส์ และมิลเลอร์ โดยประท้วงการขยายบทบาทของสหรัฐในยุทธการกัมพูชาเพื่อต่อสู้ในสงครามเวียดนาม ที่ซึ่งประธานาธิบดีริเชิร์ด นิกซันประกาศทางโทรทัศน์ในวันที่ 30 เมษายน หรือหนึ่งสัปดาห์ก่อนการประท้วง ในขณะที่ชีวเออร์ และโชรเอเดอร์ เป็นหนึ่งในฝูงชนราว 100 คนที่สังเกตการณ์การประท้วงอยู่รอบนอก ราว 300 ฟุตห่างไปจากจุดกราดยิง กลุ่มคนกลุ่มนี้มาดูการประท้วงระหว่างช่วงพักระหว่างเรียน

เหตุกราดยิงจนมีผู้เสียชีวิตในครั้งนี้กระตุ้นให้เกิดความโกรธเกรี้ยวอย่างรุนแรงและทันทีในสถานศึกษาต่าง ๆ ทั่วประเทศ มีนักศึกษามากกว่า 4 ล้านคนเข้าร่วมในกิจกรรมเดินออกหมู่ซึ่งจัดการกันเป็นระบบ (organized walk-outs) ในมหาวิทยาลัย, วิทยาลัย และโรงเรียนมัธยมหลายร้อยแห่ง ทำให้นี่เป็นการประท้วงหยุดเรียนครั้งใหญ่ที่สุดในสหรัฐ ณ ขณะนั้น การประท้วงหยุดเรียนของนักเรียนนักศึกษาทั่วประเทศ ปี 1970 ยังส่งผลให้สังคมตั้งคำถามและหันมาหนุนการต่อต้านการมีบทบาทของสหรัฐในสงครามเวียดนามหนักขึ้นกว่าก่อน

อ้างอิง

แหล่งข้อมูลอื่น

 Agte, Barbara Becker (2012). Kent Letters: Students' Responses to the May 1970 Massacre. Deming, New Mexico: Bluewaters Press 
 Davies, Peter and the Board of Church and Society of the United Methodist Church (1973). The Truth About Kent State: A Challenge to the American Conscience.New York: Farrar, Straus & Giroux. .
 Gordon, William A. (1990). The Fourth of May: Killings and Coverups at Kent State. Buffalo, New York: Prometheus Books. . Updated and reprinted in 1995 as Four Dead in Ohio: Was There a Conspiracy at Kent State? Laguna Hills, California: North Ridge Books. .
 
Grace, Thomas (2016). Kent State: Death and Dissent in the Long Sixties.  Amherst, Massachusetts:  University of Massachusetts Press. 
 
 Listman, John W. Jr. "Kent's Other Casualties", National Guard magazine, May 2000.
 Means, Howard (2016). 67 Shots: Kent State and the End of American Innocence. Boston: Da Capo Press. .
 Michener, James (1971). Kent State: What Happened and Why. New York: Random House and Reader's Digest Books. .
 Payne, J. Gregory (1981). Mayday: Kent State. Dubuque, Iowa: Kendall/Hunt Pub. Co. .
 Stone, I. F. (1970). The Killings at Kent State: How Murder Went Unpunished, in series, New York Review Book[s]. New York: distributed by Vintage Books. N.B.: The second printing also includes copyrighted material dated 1971. .

 May 4 Collection—Kent State University, Special Collections and Archives 
 FBI files related to the Kent State shootings
 FBI Files online
 May4Archive.org—maintained by author J. Gregory Payne 
 Kent State Truth Tribunal website
 Kent State
 Interview with Alan Canfora and Dr. Roseann Chic Canfora, survivors of the Kent State shootings- Binghamton University Libraries Center for the Study of the 1960s

รัฐโอไฮโอ
พ.ศ. 2513
เหตุฆาตกรรมที่มีผู้ถ่ายคลิปไว้
การสังหารหมู่ที่กระทำโดยสหรัฐ
การสังหารหมู่ในสหรัฐ
การเสียชีวิตขณะการประท้วง
สงครามเวียดนาม
เหตุกราดยิงในมหาวิทยาลัยในสหรัฐ
เหตุกราดยิงหมู่ในสหรัฐ